CELEX: C2005/115/67
Language: et
Date: 2005-05-14 00:00:00
Title: Kohtuasi T-127/05: Lootus Teine Osaühingu 24. märtsi 2005. aasta hagi Euroopa Liidu Nõukogu vastu

14.5.2005   
            
            
               ET
            
            
               Euroopa Liidu Teataja
            
            
               C 115/38
            
         Lootus Teine Osaühingu 24. märtsi 2005. aasta hagi Euroopa Liidu Nõukogu vastu
   (Kohtuasi T-127/05)
   (2005/C 115/67)
   Kohtumenetluse keel: inglise
   Lootus Teine Osaühing, asukoht Tartu (Eesti), esitas 24. märtsil 2005 Euroopa Ühenduste Esimese Astme Kohtule hagi Euroopa Liidu Nõukogu vastu. Hageja esindajad on advokaadid T. Sild ja K. Martin.
   Hageja palub esimese astme kohtul:
   
               —
            
            
               tühistada nõukogu 20. detsembri 2004. aasta määruse (EÜ) nr 2269/2004, millega muudetakse määrusi (EÜ) nr 2340/2002 ja (EÜ) nr 2347/2002 aastal 2004 ühinenud uute liikmesriikide süvamereliikide püügivõimaluste osas, (1) lisa, mis käsitleb Eestile jaotatud püügiõigusi;
            
         
               —
            
            
               tühistada nõukogu 22. detsembri 2004. aasta määruse (EÜ) nr 2270/2004, millega kehtestatakse 2005. ja 2006. aastaks ühenduse kalalaevadele püügivõimalused teatavate süvamere kalavarude osas, (2) lisa 2. osa, mis käsitleb Eestile jaotatud püügiõigusi;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Hageja on Eesti kalandusettevõtte, kes tegeleb süvamerepüügiga Kirde-Atlandi kalanduskonventsiooni kohaldamisalasse kuuluvates vetes. Eesti oli selle konventsiooni osalisriik enne Euroopa Liiduga liitumist. Eesti ja teiste uute liikmesriikide Euroopa Liiduga ühinemise akti (3) artikli 6 lõige 9 sätestab, et alates ühinemiskuupäevast haldab uute liikmesriikide poolt kolmandate riikidega sõlmitud kalanduslepinguid ühendus ning nendest lepingutest tulenevad uute liikmesriikide õigused ja kohustused ei muutu ajal, mil nende lepingute sätted on ajutiselt jõus. Antud kontekstis võeti vastu vaidlustatud meetmed, mis annavad Eestile püügiõigused teatud varude 2004., 2005. ja 2006. aastaks lubatud püügi meetermõõdustiku tonnides.
   Hageja väitel vastavad need õigused vaid murdosale sellest, mida Eesti püüdis seaduslikult enne liitumist. Sellele toetudes väidab hageja, et vaidlustatud meetmed rikuvad ühinemisakti artikli 6 lõiget 9, samuti proportsionaalsuse põhimõtet ning seetõttu tuleb need tühistada.
   
      (1)  ELT L 396, 31.12.2004, lk 1.
   
      (2)  ELT L 396, 31.12.2004, lk 4.
   
      (3)  ELT L 236, 23.9.2003.